සරත් පාලිත ප්‍රනාන්දු මහතා ශ්‍රී ලංකාවේ 27 වන නීතිපතිවරයා වෙයි.කොළඹ රාජකීය විද්‍යාලයෙන් පාසල් අධ්‍යාපනය ලැබූ සරත් පාලිත ප්‍රනාන්දු මහතා ශ්‍රී ලංකා නීති විද්‍යාලයේ, කොළඹ විශ්වවිද්‍යාලයේ සහ බ්‍රිතාන්‍යයේ බ්‍රිස්ටල් විශ්ව විද්‍යාලයේ උසස් අධ්‍යාපනය හදාරා ඇත.1979 වර්ෂයේදී උපරිමාධිකරණයේ නීතීඥවරයකු ලෙස දිව්රුම් දෙමින් නීති ක්‍ෂේත්‍රයට පිවිසි ඒ මහතා 1980 වර්ෂයේදී සහකාර රජයේ අධිනීතීඥවරයකු ලෙස නීතිපති දෙපාර්තමේන්තුවට බැඳී ඇත.1980 වර්ෂයේදී රජයේ ජ්‍යෙෂ්ඨ අධිනීතීඥවරයකු ලෙස ද 1997 වර්ෂයේදී නියෝජ්‍ය සොලිස්ටර් ජනරාල් වරයකු ලෙසද 2007 වර්ෂයේදී අතිරේක සොලිසිටර් ජනරාල්වරයකු ලෙස ද කටයුතු කර ඇති ඒ මහතා 2007 වසරේ සිට නීතිපති දෙපාර්තමේන්තුවේ අපරාධ අංශය භාරව කටයුතු කර ඇත.2011 වසරේ සිට නව නීතිපතිවරයා ලෙස දිව්රුම් දෙන තෙක් නීතිපති දෙපාර්තමේන්තුවේ සොලිසිටර් ජනරාල්වරයා ලෙස කටයුතු කරන ලද්දේ ද ජනාධිපති නීතීඥ සරත් පාලිත ප්‍රනාන්දු මහතා ය.මේ අවස්ථාවට ජනාධිපති ලේකම් ලලිත් වීරතුංග මහතාද සහභාගි විය..